jkorsvik/nowiki_second_scrape_merged huggingface dataset:
Farum kommune

Farum kommune er en tidligere dansk kommune i forhenværende Frederiksborg amt på Nordsjælland i Danmark, opprettet ved Kommunalreformen (1970) fra 1. april 1970.. Siden 1. januar 2007 er den en del av nye Furesø kommune i den nyopprettede Region Hovedstaden, sammen med tidligere Værløse kommune.I forbindelse med Kommunalreformen 2005–07 ble sammenleggingen av de to kommunene foretatt etter en særskilt avtale mellom innenriksministeren og kommunene. Man søkte å tilgodese borgerne i tidligere Værløse kommune på grunn av den økonomiske ulikheten mellom kommunene, som skyldtes rot i økonomien i Farum kommune (Farum-saken). Avtalen gikk blant annet ut på at den nye kommunen skulle motta et årlig statlig tilskudd frem til år 2040.


== Farum-saken ==
Farum kommune var i nyhetsbildet i 2002 på grunn av en rekke økonomiske skandaler. Det ble avslørt omfattende korrupsjon og privat bruk av offentlige midler, noe som førte til at flere personer, deriblant tidligere borgermester Peter Brixtofte ble tiltalt. Farum kommune ble satt under administrasjon av Indenrigsministeriet.


== Referanser ==
Fredensborg kommune

Fredensborg kommune  er en dansk kommune i Region Hovedstaden på Sjælland, dannet 1. januar 2007 som et ledd i kommune- og regionsreformen. Administrasjonssenteret er Kokkedal.Fredensborg er en sammenslåing av Fredensborg-Humlebæk kommune og Karlebo kommune i tidligere Frederiksborg amt.

De største byene i kommunen er Kokkedal, Nivå, Fredensborg og Humlebæk. I kommunen ligger kongefamiliens vår- og høstresidens Fredensborg slott, Louisiana kunstmuseum og Nivaagaards Malerisamling.


== Lokalpolitikk ==


=== Kommunereformen ===
Ved kommunereformen var det uttrykt sterk misnøye med sammenslåingen fra 3 000 borgere (ca. 15 % av innbyggerne) i Fredensborg-Humlebæk kommune, og det var foreslått at Humlebæk skulle gå inn i Helsingør kommune og Fredensborg i Hillerød kommune. Det ble også overveid å trekke Hørsholm inn i fusjonen. Den 21. april 2005 konkluderte derimot den regjeringsoppnevnte oppmannen med at sammenslåingen skulle finne sted som planlagt.


=== Kommunalvalg ===
Ved kommunalvalget 15. november 2005 ble Karlebos borgermester Olav Aaen fra Venstre, valgt til den nye kommunens borgermester.
Ved valgene siden 2005 har kommunestyret hatt følgende sammensetning:


=== Borgermestre ===
Thomas Lykke Pedersen (S) 2010–
Olav Aaen (V) 2007–2010


== Referanser ==


== Eksterne lenker ==
Offisielt nettsted 
(en) Fredensborg Kommune – kategori av bilder, video eller lyd på Commons 
Valgresultater 2005
Fredensborg Slott
Frederikssund kommune

Frederikssund kommune er en dansk kommune som ligger i Nordsjælland på øya Sjælland. Den ligger i Region Hovedstaden, som ble opprettet 1. januar 2007 ved sammenslåing av fire kommuner.


== Historikk ==
Gamle Frederikssund kommune (1970–2006) lå i daværende Frederiksborg amt, og hadde et areal på bare 40,73 km² med 18 430 innbyggere i 2004, det vil si at den i store trekk omfattet byen Frederikssund.
Nye Frederikssund kommune består av:

Frederikssund kommune (1970–2006)
Slangerup kommune (unntatt Uvelse valgdistrikt som er underlagt Hillerød kommune i dag)
Skibby kommune
Jægerspris kommune


== Byer og landsbyer ==
Største by i kommunen er Frederikssund. Øvrige hovedbyer er Slangerup, Jægerspris og Skibby.


== Sykehus ==
I kommunen ligger Frederikssund Sygehus, Nordsjællands Hospital – Frederikssund.


== Utdanning ==


== Severdigheter ==
Kommunen er kjent for sitt årlige vikingspill. Jægerspris slott ligger i Frederikssund. Herregårdsmuseet Selsø Slot og Svanholm Gods ligger i Frederikssund. En annen viktig attraksjon er ruinene av Æbelholt kloster fra 1175, med et eget museum.
Severdigheter i kommunen:

Jægerspris Slot, Jægerspris Slots Museum
Æbelholt kloster
J.F. Willumsens museum
Skibby Kirke
Julianehøj
Marbæk Lystbådehavn
Kongeegen
Kronprins Frederiks Bro
Kronprinsesse Marys Bro
Frederikssund Kirke
Ferslev Kirke
Skuldelev Kirke
Sigerslevvester Kirke
Vellerup Kirke
Snostrup Kirke
Kyndby Kirke
Dråby Kirke


== Kommunalpolitikk ==
Ved kommunevalget 15. november 2005 ble sosialdemokraten Ole Find Jensen valgt til borgermester. Han etterfulgte fra 1. januar 2007 Frederikssund-ordføreren Knud B. Christoffersen.


=== Borgermestre ===
1994–2006: Knud B. Christoffersen
2007–2014: Ole Find Jensen (S)
2014–2021: John Schmidt Andersen (Venstre)
2022–: Tina Tving Stauning (S)


== Vennskapsbyer ==
  Ramsgate 
  West Somerset Council 
  Sipoo
  Loppi
  Aurskog-Høland
  Lunner
  Kowary
  Catoira
  Kumla
  Mjölby
  Vetlanda
  Keila


== Bildegalleri ==

		
		
		


== Referanser ==


== Eksterne lenker ==
Offisielt nettsted 
(en) Frederikssund Kommune – kategori av bilder, video eller lyd på Commons
Frederiksværk kommune

Frederiksværk kommune er en tidligere dansk kommune i forhenværende Frederiksborg amt på Sjælland, opprettet ved Kommunalreformen (1970) fra 1. april 1970.Siden kommune- og regionreformen 2005–07 er kommunen med virkning fra 1. januar 2007 innlemmet i den nye Frederiksværk-Hundested kommune (fra 1. januar 2008 Halsnæs kommune)
i Region Hovedstaden sammen med tidligere Hundested kommune.Ved kommunesammenslåingen med Hundested kommune forble Frederiksværk også den nye storkommunens senter, og Frederiksværks egen borgermester Helge Friis fra Socialdemokraterne ble valgt til å være borgermester også for den nye kommunen.


== Referanser ==
Græsted-Gilleleje kommune

Græsted-Gilleleje kommune er en tidligere kommune i forhenværende Frederiksborg amt på Nordsjælland i Danmark, dannet ved Kommunalreformen (1970) fra 1. april 1970.Siden kommune- og regionreformen 2005–07 er kommunen med virkning fra 1. januar 2007 innlemmet i den nye Gribskov kommune i Region Hovedstaden sammen med tidligere Helsinge kommune.Ved det danske kommunevalget 15. november 2005 ble den lokale borgermester, Jannich Petersen fra Venstre, valgt som borgermester også for den nye, sammenslåtte kommunen.


== Referanser ==
Moderator (Internett)

Moderator henviser til en person som har redigerings- og godkjenningsansvar på modererte nettsted, ofte diskusjonsforum. Moderatorens oppgave er, ikke ulikt oppgavene til en redaktør, men heller ikke de samme, å påse at det leverte produktet er av tilstrekkelig god kvalitet; at det passer inn i sammenhengen der det skal offentliggjøres; at det ikke kan oppfattes som krenkende eller sårende av noen (eksempelvis rasistiske utsagn). Moderatoren kan gjøre endringer, eller avslå å bruke materialet hvis det ikke ønskes brukt. I motsetning til redaktøren kan ofte moderatoren på egen hånd gjøre endringer av en annen persons arbeide.Et nettsted kan ha flere moderatorer. En moderator kan også ha en vaktfunksjon på nettsteder der det foregår kommunikasjon, eksempelvis på nettsamfunn. En administrator på Wikipedia fungerer som en moderator.


== Referanser ==
Blodtransfusjon

Blodtransfusjon (eller blodoverføring) er overføring av blod fra en person til en annen person i medisinsk øyemed. Blodoverføringer blir brukt som behandlingsmetode i forbindelse med blodtap eller i forbindelse med at produksjonen av visse komponenter i blodet ikke skjer på den måten den skal. 
Ved blodoverføring er det viktig at mottakeren har en blodtype som stemmer overens med giverens blodtype. Personer med blodtype 0 kan gi til alle, men bare få fra andre personer med 0. Personer med blodtype AB kan motta fra alle, men bare gi til andre med AB. I tillegg er det mange andre faktorer, for eksempel Rhesussystemet som spiller inn.
Blodoverføring kan gis som fullblodsoverføring eller en konsentrert del av blodet som man eventuelt har særlig bruk for (røde blodlegemer, blodplater eller blodplasma).


== Se også ==
Blodgivning
Kirurgi


== Eksterne lenker ==
Blodoverføring - Pasienthåndboka.no
Helsinge kommune

Helsinge kommune er en tidligere kommune i forhenværende Frederiksborg amt på Nordøstsjælland i Danmark, dannet ved Kommunalreformen (1970) fra 1. april 1970.Siden kommune- og regionreformen 2005–07 er kommunen med virkning fra 1. januar 2007 innlemmet i den nye Gribskov kommune i Region Hovedstaden sammen med tidligere Græsted-Gilleleje kommune. Byen 
Helsinge fortsatte som administrasjonssentrum også for den nye, sammenslåtte kommunen.
Helsinge kommune var den største kommunen i utstrekning i det tidligere Frederiksborg amt. Kommunen ble dannet ved å slå sammen kommunene Helsinge/Valby/Mårum, Vejby/Tibirke og Ramløse/Annisse.


== Borgermestre ==
Claus Lange (V) 2002–2006
Flemming Møller (SF) 1998–2002
Claus Lange (V) 1986–1998
Thor Pedersen (V) 1978–1986
Christian Grønkjær (V) 1970–1978


== Referanser ==
Hillerød kommune

Hillerød kommune er en dansk kommune på Sjælland, i Region Hovedstaden. Største by og administrasjonssenter i kommunen er Hillerød, kjent for det kongelige Frederiksborg slott. Byen Hillerød er også administrasjonssenter for Region Hovedstaden. 

Fra 1970 til 31. desember 2006 var Hillerød en kommune i Frederiksborg amt. Den daværende kommunen hadde et areal på 132,75 km², og en befolkning i 2004 på i alt 37 169 innbyggere. Den gamle Hillerød utgjorde altså mer enn 2⁄3 av folketallet i den nye, sammenslåtte kommunen.
Den nye Hillerød kommune består av:
Hillerød kommune (1970–2006)
Skævinge kommune
Slangerup kommune (bare Uvelse Valgdistrikt)Uvelse Valgdistrikt hadde med 56,9 % stemt for sammenslutning med Hillerød, men Slangerup kommune krevde minst 60 % flertall for løsrivelse, og det ble derfor avvist. Forlikspartiene bak kommune- og regionreformen krevde imidlertid ny avstemning, og 26. april 2005 stemte 54,6 % igjen for tilknytning til Hillerød. 
Ved kommunevalget 15. november 2005 fikk kommunalbestyrelsen  (kommunestyret) sosialdemokratisk flertall, og Kirsten Jensen avløste forgjengeren Nick Hækkerup som borgermester i nye Hillerød kommune. 
Etter kommunal- og regionsrådsvalget i 2013 måtte Jensen vike plassen til fordel for Dorte Meldgaard fra Det Konservative Folkeparti.


== Referanser ==


== Eksterne lenker ==
Offisielt nettsted 
(en) Hillerød Kommune – kategori av bilder, video eller lyd på Commons
Hundested kommune

Hundested kommune var fra 1970 til 2006 en kommune i tidligere Frederiksborg amt i Danmark.Fra 1. januar 2007 er den en del av nye Frederiksværk-Hundested kommune (fra 1. januar 2008 Halsnæs kommune) i Region Hovedstaden på Nord-Sjælland.


== Referanser ==
Hørsholm kommune

Hørsholm kommune (tidligere Hirschholm) er en kommune i Region Hovedstaden (før 1. januar 2007 i Frederiksborg amt) på Nordsjælland. Den ble opprettet ved kommunalreformen i 1970, og kommunegrensene ble ikke påvirket av kommunereformen i 2005–07.
Kommunen ligger ved Øresund midt mellom kommunene Fredensborg og Rudersdal.
Byen Hørsholm er kommunesenteret, og folketallet er svakt stigende. Den konservative Uffe Thorndahl ble valgt til borgermester etter kommunevalget 15. november 2005.
Hovedattraksjonen i kommunen er den tidligere kongelige sommerresidensen Hirschholm slott som i sin tid ble kalt «Nordens Versailles», bygningen forfalt på slutten av 1700-tallet og ble beordret revet av Frederik VI i 1810. Senere bygget man Hørsholm kirke på stedet.
Kommunen hadde i årene 1987–96 Danmarks laveste kommuneskatt.


== Referanser ==


== Eksterne lenker ==
Offisielt nettsted 
(en) Hørsholm Kommune – kategori av bilder, video eller lyd på Commons 
Kommunevalg Hørsholm kommune (2005) Besøkt 14. mai 2014
Jægerspris kommune

Jægerspris kommune  er en tidligere dansk kommune i forhenværende Frederiksborg amt i Nordsjælland, dannet ved Kommunalreformen (1970) fra 1. april 1970. Siden kommune- og regionreformen 2005–07 er kommunen med virkning fra 1. januar 2007 innlemmet i den nye sammenslåtte Frederikssund kommune i Region Hovedstaden, sammen med tidligere Frederikssund kommune (1970–2006), Skibby kommune og Slangerup kommune.


== Referanser ==
Karlebo kommune

Karlebo kommune var frem til 1. januar 2007 en kommune i Frederiksborg amt på Nordsjællands østkyst ved Øresund.
Ved  Kommunalreformen i 2007 ble kommunen slått sammen med Fredensborg-Humlebæk kommune, som ligger nord for den tidligere kommunen, til nye Fredensborg kommune i Region Hovedstaden. 
Ved kommunevalget 15. november 2005 ble Karlebos egen borgermester valgt for perioden 2002-06, Olav Aaen fra Venstre, valgt til den nye Fredensborg kommunes borgermester.
Andre kommuner rundt Karlebo er  Hillerød og Allerød på vestsiden, og Hørsholm i sør. Fra Karlebo til den svenske øyen Hven er det ca. 9 km, og ca. 16.5 km til det nærmeste punktet på det svenske fastlandet. Dette ligger i Glumslövs nasjonalpark, sør for Ålabodarna i Skåne.
Andre byer i Karlebo kommune var Kirkelte, Gunderød, Avderød, Hesselrød, Vejenbrød og Nivå.


== Eksterne lenker ==
Den gamle kommunens eget nettsted
Fredensborg kommunes nye nettsted
Kommunalstatistikk: NetBorger Kommunefakta fra KMD alias Kommunedata
Kommunesammenslåinger og naboer: Eniros kart over de nye kommunene
Skibby kommune

Skibby kommune er en tidligere dansk kommune i forhenværende Frederiksborg amt i Nordsjælland, dannet ved Kommunalreformen (1970) fra 1. april 1970.Siden kommune- og regionreformen 2005–07 er kommunen med virkning fra 1. januar 2007 innlemmet i den nye sammenslåtte Frederikssund kommune i Region Hovedstaden, sammen med tidligere Frederikssund kommune (1970–2006), Jægerspris kommune og Slangerup kommune.


== Referanser ==
Skævinge kommune

Skævinge kommune er en tidligere dansk kommune i Frederiksborg amt på Nordsjælland, opprettet ved Kommunalreformen (1970) fra 1. april 1970. Etter Kommunalreformen i 2007 gjeldende fra 1. januar 2007 inngikk den sammen med tidligere Hillerød kommune i nye Hillerød kommune i Region Hovedstaden.


== Borgermestre ==
Ole Roed Jakobsen (V) 2004–2006
Finn Palle Hansen (K) 1978–2004
Kaj Sommer Larsen (V) 1970–1978


== Referanser ==
Slangerup kommune

Slangerup kommune er en tidligere dansk kommune i forhenværende Frederiksborg amt i Nordsjælland, dannet ved Kommunalreformen (1970) fra 1. april 1970. Siden kommune- og regionreformen 2005–07 er kommunen med virkning fra 1. januar 2007 innlemmet i den nye sammenslåtte Frederikssund kommune i Region Hovedstaden, sammen med tidligere Frederikssund kommune (1970–2006), Jægerspris kommune og Skibby kommune.Fra 1. januar 2007 inngår likevel Uvelse valgdistrikt i Slangerup i Hillerød kommune, etter en folkeavstemning hvor 54,6 % stemte for denne løsningen i mai 2005.


== Borgermestre ==
Bent Lund (V) 1982–2006
Poul Nielsen (V) 1970–1982


== Referanser ==
München-ulykken

München-ulykken var en flyulykke i 1958 som tok livet av 23 mennesker, deriblant åtte spillere fra det engelske fotballaget Manchester United. 21 mennesker omkom i selve flystyrten, mens to andre døde senere av skadene de pådro seg.
6. februar 1958 var Manchester United på vei tilbake til England med fly etter å ha spilt kvartfinale i Europacupen i Beograd dagen før, mot Crvena Zvezda (Røde Stjerne). I tillegg til lagets spillere og trenerteam var også en rekke engelske sportsjournalister blant passasjerene. Flyet og mannskapet var fra British European Airways. Det landet i München for å fylle drivstoff, og da det skulle ta av igjen i tett snøvær, gikk flyet i bakken. 21 av de 44 passasjerene og mannskapet mistet livet i styrten.
Blant de omkomne var lagets kaptein Roger Byrne og storscoreren Tommy Taylor. Uniteds 21 år gamle stjernespiller Duncan Edwards overlevde styrten, men pådro seg omfattende skader, og døde 15 dager senere. Lagets manager Matt Busby ble også hardt skadet, men overlevde.
Blant de overlevende var Bobby Charlton og keeper Harry Gregg, som bare fikk lettere skader, og klarte å redde flere mennesker fra det brennende flyvraket.
I tillegg til de åtte omkomne ble to andre spillere – Jackie Blanchflower og Johnny Berry – så hardt skadet at de aldri kom tilbake på fotballbanen. Berry svevde lenge mellom liv og død etter å ha pådratt seg store hodeskader, og fikk den siste olje da han ankom sykehuset.


== Omkomne spillere ==
Geoff Bent, venstreback
Roger Byrne, venstreback og kaptein
Eddie Colman, midtbanespiller
Duncan Edwards, midtbanespiller
Mark Jones, midtstopper
David Pegg, venstreving
Tommy Taylor, spiss
Liam Whelan, offensiv midtbane


== Overlevende spillere ==
Johnny Berry, høyreving
Jackie Blanchflower, midtstopper
Bobby Charlton, offensiv midtbane
Bill Foulkes, høyreback
Harry Gregg, keeper
Ken Morgans, høyreving
Albert Scanlon, venstreving
Dennis Viollet, spiss
Ray Wood, keeper


== Eksterne lenker ==
En side som er laget for å minnes de involverte i München-tragedien
Aviation Safety Network. Ulykkesrapport
Stenløse kommune

Stenløse kommune er en tidligere dansk kommune i forhenværende Frederiksborg amt på Nordsjælland, opprettet ved Kommunalreformen (1970) fra 1. april 1970.I forbindelse med Kommunalreformen 2005–07 ble Stenløse kommune, Ølstykke kommune og Ledøje-Smørum kommune slått sammen til den nyopprettede Egedal kommune i Region Hovedstaden fra 1. januar 2007.


== Borgermestre ==
Willy R. Eliasen (V) 2002–2006
Finn Højgaard Mortensen (K) 1998–2002
Johannes Nielsen (V) 1996–1998
Peter Hald Appel (V) 1994–1996
Lone Lunding (S) 1990–1994
Peter Hald Appel (V) 1986–1990
Knud Bro (K) 1974–1986
A.P. Christensen (S) 1970–1974


== Referanser ==
Ølstykke

Ølstykke Stationsby eller bare Ølstykke er en bydel i Ølstykke Sogn, Ølstykke Herred i Nordsjælland, Danmark. Frem til den 1. januar 2010 var Ølstykke en selvstendig by, men i dag er den vokst sammen med nabobyen Stenløse hvor de to danner byområdet Ølstykke-Stenløse. Ølstykke Stationsby befinner seg mellom Slangerup, Jyllinge, Frederikssund og Stenløse. 
Ølstykke er historisk kjent for hesteoppdrett og stutteri. Et av Ølstykkes vartegn er den gamle vindmølle Skenkelsø Mølle som er innrettet til kulturhistorisk museum. I byen ligger også Ølstykke Bibliotek samt Udlejre kirke fra 1991. I nærheten av den nåværende Egedal Station ligger Ølstykke kirke fra middelalderen. Siden 1989 har det vært forbindelse med S-tog fra København. 
Ølstykke var inntil 2007 hovedby i Ølstykke kommune.


== Referanser ==
Skottetoget 1612

Skottetoget 1612 besto av omkring 300 skotske leiesoldater under ledelse av oberstløytnant Alexander Ramsay, kaptein George Sinclair og kaptein George Hay, som sommeren 1612 kom inn Romsdalsfjorden. Formålet var å slutte seg til de svenske styrkene i deres kamp mot Danmark-Norge i Kalmarkrigen 1611-1613. Siden skottene skulle bli bevæpnet senere, var de kun utstyrt med lette våpen.
Da ekspedisjonen ankom Romsdalsfjorden i to skuter omkring 20. august 1612, loste bonden Ivar på Helland dem innover fjorden til Per Jonsson på gården Klungnes i Eid. Jonsson ble tatt til fange av skottehæren og tvunget til å lose dem videre.
Ved Verma er dalføret smalt og trangt, så for å unngå bakhold i Bjørnekleiva, gikk skottehæren over fjellet.Soldatene gikk til fots og tilbakela 30–40 km daglig, og brukte omkring en uke til Otta. På den tiden rakk bøndene i Nord-Gudbrandsdalen å samle en hærstyrke. Ved Kringen, sør for Otta, møtte skottene denne improviserte, norske bondehæren, som lurte skottene inn i et bakhold og drepte brorparten av dem. Det er usikkert hva som skjedde med de som overlevde, men en del ble likvidert ved Skottelåven på Kvam.


== Se også ==
Slaget ved Kringen
Pillarguri
Skottelåven
Zinklars vise


== Referanser ==


== Litteratur ==
Bondevik, Kjell (1948). Studiar i norsk segnhistorie. Oslo: Aschehoug. 
Lonbakken, Sjur AF (2007). Gjè ly, godt folk no er fiende kome i lande! Slaget ved Kringen: ein studie av føresetnadane for slaget mellom skottar og lokale bønder ved Kringen i Gudbrandsdalen hausten 1612 (Masteroppgave i historie). Universitetet i Oslo. 
Michell, Thomas (1886). History of the Scottish Expedition to Norway in 1612. London: T. Nelson. (på norsk 1997: Historien om den skotske ekspedisjon til Norge i 1612, Jon Selfors)

Rasch-Eng, Rolf (1992). Herr Sinclair dro over salten hav. Eiksmarka: Libretto forlag. 


== Eksterne lenker ==
«Sinclair-visa». Noter og tekst.
Artikkel om Skottetoget i All verdens historie
Region Syddanmark

Region Syddanmark omfatter de tidligere Fyns, Ribe og Sønderjyllands amter, samt de nåværende kommuner Børkop, Egtved, Fredericia, Give, Jelling, Kolding, Lunderskov, Vamdrup og Vejle i det tidligere Vejle Amt. Regionen har sentral forvaltning og sete for det folkevalgte Regionsrådet i Vejle. 
Det endelige navn og område ble fastsatt i lov av 24. juni 2005.
Region Syddanmark har 22 kommuner. Folkemengden er 1 220 763 (per 1. januar 2018). Kommunene i det tidligere Sønderjyllands amt har en tysk minoritet.


== Kommuner ==
(folkemengde den 1. januar 2007)


== Regionsrådet ==
Region Syddanmark ledes av regionsrådet som består av 41 medlemmer. Den politiske lederen av regionsrådet tituleres regionrådsformann. Det avholdes valg til regionsrådet hvert 4. år.


=== Regionrådsformenn ===
Stephanie Lose (V) 22. juni 2015–
Carl Holst (V) 1. januar 2007–22. juni 2015


== Se også ==
Danmarks regioner
Danmarks amter


== Referanser ==


== Eksterne lenker ==
Offisielt nettsted 
(en) Region Syddanmark – kategori av bilder, video eller lyd på Commons
Region Sjælland

Region Sjælland omfatter de tidligere Roskilde, Storstrøms og Vestsjællands amter. Regionen har sentral forvaltning og sete for det folkevalgte Regionsrådet i Sorø. Det endelige navnet og området ble fastsatt i lov av 24. juni 2005.
Til tross for navnet omfatter regionen ikke hele øya Sjælland. Den nordøstlige delen av øya, der byene København, Hillerød og Helsingør ligger, tilhører Region Hovedstaden. Samtidig omfatter Region Sjælland også øyene Lolland, Falster, Møn og flere mindre øyer.
Region Sjælland har 17 kommuner. Folkemengden var 816 118 per 1. januar 2007.


== Kommuner ==
Region Sjælland består av følgende kommuner; tallet i parentes bak kommunenavnet er kommunens innbyggertall per 1. januar 2007:

Faxe kommune (35 117)
Greve kommune (47 672)
Guldborgsund kommune (63 540)
Holbæk kommune (68 451)
Kalundborg kommune (49 377)
Køge kommune (56 298)
Lejre kommune (26 361)
Lolland kommune (48 634)
Næstved kommune (80 133)
Odsherred kommune (32 980)
Ringsted kommune (31 468)
Roskilde kommune (81 017)
Slagelse kommune (76 949)
Solrød kommune (20 852)
Sorø kommune (28 956)
Stevns kommune (21 828)
Vordingborg kommune (46 485)


== Se også ==
Danmarks regioner
Danmarks amter


== Referanser ==


== Eksterne lenker ==
Offisielt nettsted 
(en) Region Sjælland – kategori av bilder, video eller lyd på Commons
Region Midtjylland

Region Midtjylland er en av Danmarks fem regioner, opprettet i forbindelse med Kommunalreformen (2007). Regionen er en administrativ enhet med hovedansvar for helsevesen, regional utvikling og drift av en rekke sosiale institusjoner i Midtjylland.Region Midtjylland omfatter de tidligere Ringkjøbing, Viborg og Århus amter, samt de nåværende kommuner Brædstrup, Gedved, Hedensted, Horsens, Juelsminde, Nørre-Snede og Tørring-Uldum i Vejle amt. Regionen har sentral forvaltning og sete for det folkevalgte Regionsrådet i Viborg. Det endelige navn og område ble fastsatt i lov av 24. juni 2005.
Region Midtjylland har 19 kommuner. Folkemengden er 1 227 428 (per 1.1.2007)


== Kommuner ==
(folkemengde den 1.1.2007)


== Se også ==
Danmarks regioner
Danmarks amter


== Referanser ==


== Eksterne lenker ==
Offisielt nettsted 
(en) Region Midtjylland – kategori av bilder, video eller lyd på Commons